«Բաքվում կայանալիք հանդիպումների ընթացքում մենք կանդրադառնանք տարածաշրջանային համագործակցության մի շարք շատ կարևոր ուղղություններին, ինչպես նաև նախաձեռնություններին, որոնք հնարավորություն կտան էլ ավելի խորացնել մեր առևտրային հարաբերությունները», -երեկ Թբիլիսիում՝ լրագրողների հետ զրույցում հայտարարեց Վրաստանի վարչապետը՝ հավելելով. - «Ձեռնարկվող քայլերը դրական ազդեցություն կունենան Վրաստանի տնտեսական աճի ցուցանիշների, ինչպես նաև մեր գլխավոր նպատակի՝ երկիրը [տրանսպորտային և առևտրային] կարևոր հանգույցի վերածելու վրա», - նշում էր վրացական կառավարության ղեկավարը: